b'\n_START_ARTICLE_\nKaldvella\n_START_SECTION_\nGeografi\n_START_PARAGRAPH_\nElven er 12,5 km lang og drenerer et nedb\xc3\xb8rsfelt p\xc3\xa5 92,4 km\xc2\xb2. Den har sitt utspring i fra Kaldvellsj\xc3\xb8en (1 228 moh.) og Kaldvellglupen med Gluptj\xc3\xb8nnin (1 462 moh.). Fra Kaldvellglupen renner den s\xc3\xb8r\xc3\xb8stover til den munner ut i Kaldvellsj\xc3\xb8en. Fra Kaldvellsj\xc3\xb8en flyter Kaldvella s\xc3\xb8rvestover gjennom den relativt slake Kaldvelldalen og tar opp Stropla der dalene m\xc3\xb8tes i Stroplsj\xc3\xb8dalen. Herfra renner elven s\xc3\xb8r\xc3\xb8st til den munner ut i Driva 1 km s\xc3\xb8r for Kongsvoll\n_START_SECTION_\nGeologi\n_START_PARAGRAPH_\nLandskapet rundt Kaldvella er i all hovedsak formet p\xc3\xa5 samme vis som for omr\xc3\xa5det rundt Stropla, med de samme rolige fjellformer og vide bekkdaler (Klemsdal & Sjulsen 1988). Saml\xc3\xb8pet med Driva gir likevel denne elven en noe annerledes avslutning i den kraftige nedskj\xc3\xa6ringen som begynner et stykke s\xc3\xb8r for Kongsvoll der Kaldvella renner ut i hovedvassdraget._NEWLINE_Elvem\xc3\xb8nsteret er i store trekk det samme som for Stropla, med sitt s\xc3\xa6regne preg for lokaliteter n\xc3\xa6r et vannskille (Gjessing 1966, Holtedahl 1960, Sollid 1980). Fra h\xc3\xb8yfjellet l\xc3\xb8per Kaldvella \xc3\xb8st til s\xc3\xb8r\xc3\xb8st mot hovedvassdraget men erosjon av dalbunnen f\xc3\xb8rer til at ogs\xc3\xa5 Langvella den siste delen endrer retning mot vest og nordvest og f\xc3\xb8lger Drivas og Drivdalens retning._NEWLINE_De glasiale prosessene under siste istid preger landskapet med l\xc3\xb8smasseavsetninger som viser forholdene ved slutten av denne epoken. Isbevegelsen gikk nordover fordi isskillet l\xc3\xa5 langt s\xc3\xb8r for dagens vannskille. I den siste fasen medf\xc3\xb8rte aktiviseringen av br\xc3\xa9ene over Jotunheimen bevegeIsen nord\xc3\xb8stover (Sollid 1964, 1980).\n_START_SECTION_\nVern\n_START_PARAGRAPH_\nVassdraget er vernet i sammenheng med verneplan 108/2 Driva (\xc3\xb8vre deler).'